stanford-oval/wikipedia huggingface dataset:
Kiinanlaulurastas

| Kiinanlaulurastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Otocichla
Laji::  mupinensis
Kaksiosainen nimi
 Otocichla mupinensis  (Laubmann, 1920) 
Synonyymit
 Turdus mupinensis 
Katso myös
   Kiinanlaulurastas Wikispeciesissä   Kiinanlaulurastas Commonsissa 
Infobox OKNimi-testi OK: 
Kiinanlaulurastas (Otocichla mupinensis) on rastaiden heimoon kuuluva varpuslintu.
Levinneisyys

Kiinanlaulurastasta tavataan pesivänä Kiinassa. Lajin populaation koko tunnetaan huonosti, mutta se on luokiteltu elinvoimaiseksi.
Vivian Wu

Vivian Wu vuonna 2007
Vivian Wu (oik. Wu Jun Mei, s. 5. helmikuuta 1966 Shanghai, Kiina) on kiinalainen näyttelijä, joka on ollut aktiivisena vuodesta 1980. Hänet tunnetaan muun muassa April Dunbarin roolista rikossarjasta Murhasta tuli totta, jossa hän näytteli vuosina 1993–1996. Vivian Wu on myös näytellyt elokuvassa Kiinamies.
Aiheesta muualla

Vivian Wu Internet Movie Databasessa. (englanniksi)
Viktoria Rebensburg

| Viktoria Rebensburg |
| --- | --- |
 Viktoria Rebensburg 2018
Henkilötiedot
Syntynyt: 4. lokakuuta 1989 (ikä 35) Kreuth, Länsi-Saksa
Kansalaisuus:   Saksa
Uran tiedot
Seura:  SC Kreuth
Laji:  alppihiihto 
Maailmancup
Kaudet:  2006–2020
Paras sijoitus:  1.
Voitot:  19
Palkintokorokkeella:  49
 Tietolaatikko päivitetty 30.9.2020 
Aiheesta muualla
Kotisivu
| Mitalit> Maa:   Saksa.Naisten alppihiihto. Olympialaiset  | Mitalit> Maa:   Saksa.Naisten alppihiihto. Olympialaiset  | Mitalit> Maa:   Saksa.Naisten alppihiihto. Olympialaiset  | Maa:   Saksa> Naisten alppihiihto. |
| --- | --- | --- | --- |
|  Kultaa | Vancouver 2010 | suurpujottelu |  |
|  Pronssia | Sotši 2014 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Vail / Beaver Creek 2015 | suurpujottelu |  |
|  Hopeaa | Åre 2019 | suurpujottelu |  |
Viktoria Rebensburg (s. 4. lokakuuta 1989 Kreuth, Länsi-Saksa) on saksalainen alppihiihtäjä. Hän on olympiavoittaja, kaksinkertainen MM-mitalisti ja kolminkertainen suurpujottelun maailmancupin voittaja. Elokuussa 2020 Rebensburg ilmoitti lopettavansa uransa loukkaantumisten vuoksi.
Arvokilpailut

Rebensburg saavutti junioreiden MM-kilpailuissa kultaa supersuurpujottelussa, hopeaa suurpujottelussa ja pronssia syöksylaskussa Formigalissa 2008 sekä kultaa suurpujottelussa ja supersuurpujottelussa Garmisch-Partenkirchenissä 2009. Aikuisten arvokilpailuihin hän osallistui ensimmäisen kerran Åren MM-kilpailuissa 2007 sijoittuen suurpujottelussa kahdeksanneksi. Val d'Isèren MM-kilpailuissa 2009 hän oli suurpujottelussa yhdeksäs ja supersuurpujottelussa kymmenes.
Vancouverin olympialaisissa 2010 Rebensburg voitti kultaa suurpujottelussa 0,04 sekunnin erolla Tina Mazeen. Garmisch-Partenkirchenin MM-kilpailuissa 2011 hän oli suurpujottelussa viides. Schladmingin MM-kilpailuissa 2013 hän sijoittui supersuurpujottelussa kahdeksanneksi ja suurpujottelussa 11:nneksi.
Sotšin olympialaisissa 2014 Rebensburg saavutti pronssia suurpujottelussa. Supersuurpujottelussa hän oli yhdeksäs ja syöksylaskussa viidestoista. Vailin / Beaver Creekin MM-kilpailuissa 2015 hän sai suurpujottelussa hopeaa sekä sijoittui supersuurpujottelussa viidenneksi ja syöksylaskussa kymmenenneksi. Sankt Moritzin MM-kilpailuissa 2017 hän sijoittui supersuurpujottelussa neljänneksi ja syöksylaskussa 11:nneksi.
Pyeongchangin olympialaisissa 2018 Rebensburg oli suurpujottelussa neljäs, syöksylaskussa yhdeksäs ja supersuurpujottelussa kymmenes. Åren MM-kilpailuissa 2019 hän voitti hopeaa suurpujottelussa, sijoittui supersuurpujottelussa neljänneksi ja syöksylaskussa yhdenneksitoista.
Maailmancup

Rebensburg osallistui ensimmäiseen maailmancup-kilpailuunsa 15. joulukuuta 2006. Ensimmäisen pistesijansa hän saavutti oltuaan kolmastoista Sierra Nevadan suurpujottelussa helmikuussa 2007. Kymmenen parhaan joukkoon hän sijoittui ensimmäisen kerran oltuaan seitsemäs Zwieselin suurpujottelussa 10. maaliskuuta 2007. Ensimmäisen palkintosijansa hän sai oltuaan toinen Cortina d'Ampezzon suurpujottelussa 24. tammikuuta 2010. Ensimmäisen maailmancupin osakilpailuvoittonsa Rebensburg saavutti Söldenin suurpujottelussa 23. lokakuuta 2010, toisen Zwieselin suurpujottelussa 6. helmikuuta 2011 ja kolmannen Špindlerův Mlýnin suurpujottelussa 11. maaliskuuta 2011. Seuraavalla kaudella hän voitti neljä suurpujottelun maailmancup-kilpailua sekä ensimmäisen supersuurpujottelun osakilpailunsa Schladmingissa 15. maaliskuuta 2012. Kaudella 2012–2013 hän voitti Åren suurpujottelun ja Cortina d'Ampezzon supersuurpujottelun.
Rebensburg voitti kaudella 2015–2016 Flachaun, Mariborin ja Sankt Moritzin suurpujottelut. Kaudella 2017–2018 hän voitti Söldenin, Killingtonin ja Plan de Coronesin suurpujottelut. Kaudella 2018–2019 hän voitti Soldeun supersuurpujottelun sekä kaudella 2019–2020 Lake Louisen supersuurpujottelun ja Garmisch-Partenkirchenin syöksylaskun.
Rebensburg voitti suurpujottelun maailmancupin kausilla 2010–2011, 2011–2012 ja 2017–2018, sijoittui toiseksi 2015–2016, kolmanneksi 2012–2013 sekä neljänneksi 2009–2010 ja 2018–2019. Supersuurpujottelun cupissa hän oli neljäs 2018–2019 ja viides 2015–2016. Maailmancupin kokonaiskilpailussa hän sijoittui kolmanneksi kausilla 2015–2016 ja 2017–2018, neljänneksi 2018–2019, kuudenneksi 2012–2013, seitsemänneksi 2011–2012, kahdeksanneksi 2010–2011 sekä yhdeksänneksi 2016–2017 ja 2019–2020.
Muut kilpailut

Rebensburg on voittanut kaksi suurpujottelun Euroopan cupin osakilpailua. Hän on voittanut Saksan mestaruuden supersuurpujottelussa vuosina 2006 ja 2008 sekä suurpujottelussa 2008.
Kimmo Savolainen

Kimmo Savolainen (s. 2. elokuuta 1974) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1994–1998.
Savolainen voitti maailmancupin normaalimäen kilpailun Kuopiossa 28. helmikuuta 1996. Kymmenen päivää aiemmin hän oli sijoittunut kolmanneksi suurmäen kilpailussa Iron Mountainissa. Savolainen sijoittui maailmancupin osakilpailuissa kymmenen parhaan joukkoon yhteensä kahdeksan kertaa. Vuonna 1998 hän oli kolmastoista lentomäen MM-kisoissa Oberstdorfissa. Savolainen edusti seuratasolla Puijon Hiihtoseuraa.
Savolainen on toiminut valmentajana vuodesta 2002 lähtien. Vuosina 2008–2012 hän toimi Suomen yhdistetyn maajoukkueen päävalmentajana. Hän on toiminut myös Italian yhdistetyn maajoukkueen mäkivalmentajana. Vuosina 2017–2018 hän toimi Turkin mäkihyppymaajoukkueen apuvalmentajana. Vuonna 2018 hän solmi toistamiseen, nyt 2+2 vuoden sopimuksen, Italian yhdistetyn joukkueen mäkivalmennuksesta. Sopimuksen ensimmäisenä kautena hän toimi päävalmentajana ja sittemmin apuvalmentajana.
Yksityiselämä

Savolainen on naimisissa ja hänellä on kaksi tytärtä. Perhe asuu Kuopiossa.
Kiinankylmänkukka

| Kiinankylmänkukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ranunculales
Heimo::  Leinikkikasvit Ranunculaceae
Suku::  Kylmänkukat Pulsatilla
Laji::  chinensis
Kaksiosainen nimi
 Pulsatilla chinensis  (Bunge) Regel 
Synonyymit
 Anemone chinensis 
Katso myös
   Kiinankylmänkukka Wikispeciesissä   Kiinankylmänkukka Commonsissa 
Infobox OKVirheellinen NIMI-arvo: 
Kiinankylmänkukka (Pulsatilla chinensis, syn. Anemone chinensis) on leinikkikasvien (Ranunculaceae) heimoon kuuluva kasvilaji. Lajista on erotettu muunnos Pulsatilla chinensis var. kissii, johon eteläisen Liaoningin kuivilla rinteillä kasvavat kasvit kuuluisivat.
Kiinankylmänkukka voi kasvaa 15–35 cm korkeaksi. Sillä on neljä tai viisi lehteä, joiden lavat ovat kolmilehdykkäisiä. Lehdykät ovat yläpinnoiltaan kaljuja ja alapinnoiltaan tiheäkarvaisia. Lehtiruodit ovat 7–15 cm pitkiä ja pitkäkarvaisia. Kukkien kehälehdet ovat violetteja, pystyjä ja 2,8–4,4 cm pitkiä sekä 0,9–2 cm leveitä. Heteet ovat pituudeltaan noin puolet kehälehtien pituudesta ja heteiden ponnet ovat keltaisia. Kiinankylmänkukka kukkii maalis–toukokuussa ja tuottaa hedelmiä kesä–heinäkuussa. Hedelminä olevat pähkylät ovat 3,5–4 mm pitkiä.
Kiinankylmänkukka kasvaa metsänreunoissa ja rinteillä 200–1300 metrin korkeudella merenpinnasta. Lajia tavataan Kiinassa useissa maakunnissa sekä Korean niemimaalla ja Venäjän Kaukoidässä.
Kiinankylmänkukkaa käytetään kiinalaisessa lääketieteessä.
Aiheesta muualla

Suomen Lajitietokeskus: Kiinankylmänkukka (Pulsatilla chinensis)
Global Biodiversity Information Facility (GBIF): Pulsatilla chinensis (englanniksi)
Kelvenne

Kelvenne
Isohieta-niminen ranta Kelventeen länsirannalla
| --- | --- |
Sijainti:  Padasjoki Päijät-Häme Suomi
Vesialue:  Päijänne
Korkein kohta:  130 m 
Pinta-ala:  3,49 km²  
muokkaa - muokkaa wikitekstiä - muokkaa Wikidataa
Kelvenne  on Päijänteen saari Päijät-Hämeessä Padasjoella. Saari kuuluu kokonaan Päijänteen kansallispuistoon ja se on puiston näyttävimpiä saaria Pulkkilanharjun saarten ohella.
Maantietoa

Kelvenne on 7,7 kilometriä pitkä ja 1,4 kilometriä leveä saari, ja sen pinta-ala on 3,49 neliökilometriä . Saari on kokonaisuudessaan pitkä harju, joka on osa Päijänteen pohjassa kulkevasta harjujaksosta. Harju jatkuu etelässä Ykskoivun saarena ja sitten se kiipeää Vähä-Äiniönniemelle. Pohjoisessa se jatkuu veden alla, nousten pinnan yläpuolelle Papinsaaressa, Hietasaaressa ja ainakin Tupasaaressa. Kelventeen pohjoispään vieressä sijaitsee Virmailan Höysniemi, jonka välissä on 400 metriä leveä Höyssalmi. Sen itärannalta aukeaa Virmailanselkä, jonka vastaranta on Päijänteen itäranta neljän kilometrin päässä. Kelventeen lähellä sijaitsee selkäsaaria, kuten esimerkiksi Kärppäsaaret, Hirvisaari, Hinttolansaari, Neitsaari, Haapasaari ja Petäjäsaaret. Ykspetäjän lounaispuolella sijaitsee myös Iso Mustasaari, Rajasaari ja Piilonsaari. Kelventeen eteläpäästä on mantereelle matkaa länteen Hirtniemelle 1,6 kilometriä ja etelään Vähä-Äiniöniemelle 3,0 kilometriä. Hirtniemen pohjoispäässä on Huovari, Hietasaari ja Kurtinsaari. Kelventeen länsirannoilta näkee aavalle Padasjoenselälle ja sen länsipuolella ovat myös seuraavat saaret: Lietsaari, Haukkasalo ja Iso Lammassaari. Kelventeeltä voi nähdä myös pitkälle 11 kilometrin pituista Salonsalmea ja Kellosalmea, jotka erottavat Virmailan mantereesta.
Kelventeen harjussa on suppia, joiden rinteet tekevät saaresta mäkisen kävellä. Osa supista sijaitsee osittain veden alla ja ne muodostavat saareen lahtia. Saari on suppien kohdalla muuta osaa kapeampi. Suppien muodostamia lahtia ovat esimerkiksi Supanlahti ja Koukunlahti. Saaren supat ovat yleensä soistuneet pohjaltaan suoksi, mutta kahden supan pohjat ovat lampia. Tällainen on Kelveneenlampi ja sen pohjoispuolella sijaitseva nimetön suolampi. Myös Supanlahdella on matala lampi.
Kelventeen kapein kohta on Koukunlahden kohdalla, missä saaren leveys on vain 80 metriä. Saaren harjumuodostelma on yleensä jyrkkärinteinen. Harjun korkeus kuitenkin vaihtelee. Paikoin harjuun on muodostunut korkeitakin kohtia, joita Päijänteen aallokko ei ole vuosituhansien aikana sortanut järveen. Saaren pohjoispäässä sijaitsee kalliohuippuinen mäki, joka kohoaa noin 130 metrin korkeuteen. Huippu on siten yli 52 metriä Päijänteen pintaa korkeammalla.
Kelvenne on asumaton saari ja ainoat rakennukset ovat retkeilyreitistön nuotiopaikoilla olevat rakennelmat.
Historiaa

Kelvenne muodostui viimeisimmällä jääkaudella jäätikkövirtojen kasaamasta sorasta jään vetäytyessä. Saarelta löytyy muistoina jääkaudesta useita suppia, joista osa on yhdistynyt Päijänteeseen muodostaen suojaisia lahtia.[lähde? ]
Kelventeen ja lähisaarten alueesta on löydettävissä tiluskartta selityksineen vuodelta 1788 Kansallisarkiston Astia-palvelussa. Tuolloin on määritelty Hinttolan rusthollin rajat. Kartassa Kelventeen eteläosa on merkitty kuuluneen Hinttolan rustholliin ja pohjoisosa Koukunniemestä pohjoiseen on merkitty kuuluneen Nyystölän kylälle. 
Myöhemmin osa Kelvennettä on kuulunut Verhon kartanoon ja eteläosa on edelleen kuulunut Hinttolan rusthollin maihin. Rusthollin omistaneiden Robert ja Amanda Tähkäsen kuoleman jälkeen perikunta pyrki vuonna 1927 myymään koko tilan (624,14 hehtaaria) vapaaehtoisella huutokaupalla, myös Kelventeen puolelta. Ostajaa koko tilalle ei löytynyt, ja Kelventeen eteläosasta tuli jälleen myyntiin 218 hehtaaria vuonna 1934. Nyt toiminimi Askolin osti Kelventeen eteläosan Hinttolan talollisilta kesällä 1934. Kelventeen arvo matkailulle puhututti ja Kelventeen eteläosan myyntiä yhtiölle harmiteltiin. Muita alueiden omistajia ovat olleet Hämeenlinnan kaupunki ja Oy Forsbygård Ab. Valtio hankki Kelventeen ja koko kansallispuiston alueet omistukseensa maata vaihtamalla tai ostamalla. Päijänteen kansallispuisto syntyi 1.6.1993, kun laki Päijänteen kansallispuistosta astui voimaan.
Vuoden 1947 taloudellisessa kartassa saari oli merkitty asumattomaksi eikä siellä ollut peltomaata.
Kelventeelle ja läheisille pikkusaarille suunniteltiin 1960-luvulla lomakeskusta. Sinne haluttiin rakentaa hotelli, asuntovaunualue, ostoskeskus, kasino, taidekeskus, vesioopperapaikka, loistohuviloita, retkeilymajoja, toipilaskoti, lintu- ja kasvitarhoja, mahdollisuuksia ratsastukseen sekä läheiseen Kärppäsaareen kalastus- ja vesilinnustusmahdollisuuksia. Lomakeskuksen palveluihin kesäisin olisi kuulunut myös vesihiihto ja talvisin jäärata-ajo Kelventeen läheisellä Päijänteen vesialueella. Läheiseen Huovarinsaareen oli tarkoitus rakentaa lentokenttä. Suunnitelma jäi toteuttamatta luonnonsuojeluhenkisemmän ajattelutavan voimistumisen, etenkin vuonna 1971 alkaneen ja vähän yli parikymmentä vuotta myöhemmin toteutuneen kansallispuistohankkeen myötä.
Luontoarvoja

Koko saari muodostaa yhtenäisen suojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000 -alueen Päijänteen alueen (10 857 hehtaaria, FI0335003).
Kelventeellä sijaitsee 9,7 kilometriä pitkä retkeilypolku. Reitti kulkee pääosin helppokulkuisessa kangasmaastossa, tosin nousee välillä ylös harjulle . Karisalmen silta (61°17.6' N 25° 32.3' E) Pulkkilanharjulla Asikkalassa palvelee melojia, jotka lähtevät liikkeelle Kelventeen eteläpuolelta. Reittiliikenteen sisävesilaivalla Kelventeelle pääsee Padasjoen kirkonkylältä, Virmailasta, Vääksystä, Sysmästä ja Kuhmoisista. Lähin lähtöpaikka melojille on Päijänteen kansallispuiston ranta Höysniemessä.[lähde? ]
Aiheesta muualla

Luontoon.fi: Päijänteen kansallispuisto
Luontoon.fi: Päijänteen reitit
Päijänteen kansallispuisto
Päijänne
Haapasaari
Kelvenne
Pulkkilanharju
Päijätsalo
Vince Corazza

| Vince Corazza> Henkilötiedot |
| --- | --- |
Koko nimi:  Vincent Corazza
Syntynyt: 6. joulukuuta 1972 (ikä 51)  Newmarket, Ontario
Ammatti:  näyttelijä
Puoliso:  Jane Cooke (2001–)
Näyttelijä
Taiteilijanimet:  Vince Corraza Vincent Corrazza Vince Corrazza
Aktiivisena:  1994–
Merkittävät roolit:  Jackal Johnson (The Cheetah Girls)
Aiheesta muualla
Viralliset kotisivut
IMDb 
Vincent Corazza (s. 6. joulukuuta 1972 Newmarket, Ontario) on kanadalainen näyttelijä, joka tunnetaan muun muassa elokuvasta The Cheetah Girls, sekä ääniroolistaan animaatiosarjassa Braceface. Hän on useimmiten tehnyt vierasesiintymisiä televisiosarjoissa, kuten Tehtävä: Maa, CSI, Ilman johtolankaa, 24, Kunnian miehet, NYPD Blue ja Tähtiportti. Lisäksi Corazza on tehnyt dubbauksia animesarjoihin, kuten Sailor Moonin ja Beybladeen.
Corazza on 178 senttimetriä pitkä.
Ko Jin-young

Ko vuonna 2020
Ko Jin-young (kor. 고진영, Go Jin-yeong, s. 7. heinäkuuta 1995) on eteläkorealainen golfammattilainen. Huhtikuuhun 2019 mennessä Ko oli voittanut neljä LPGA-tourin kilpailua, joista yksi oli major-tason turnaus. Ensimmäisen LPGA-turnauksen Ko voitti lokakuussa 2017. Ensimmäisen major-voittonsa hän voitti huhtikuussa 2019, kun hän voitti ANA Inspirationin.
Ko Lai Chak

| Mitalit> Maa:   Hongkong.Miesten pöytätennis. Olympialaiset  | Mitalit> Maa:   Hongkong.Miesten pöytätennis. Olympialaiset  | Mitalit> Maa:   Hongkong.Miesten pöytätennis. Olympialaiset  | Maa:   Hongkong> Miesten pöytätennis. |
| --- | --- | --- | --- |
|  Hopeaa | Ateena 2004 | nelinpeli |  |
| Pöytätenniksen maailmancup  | Pöytätenniksen maailmancup  | Pöytätenniksen maailmancup  |  |
|  Hopeaa | Magdeburg 2007 | joukkue |  |
| Aasian kisat  | Aasian kisat  | Aasian kisat  |  |
|  Kultaa | Doha 2006 | nelinpeli |  |
|  Pronssia | Doha 2006 | joukkue |  |
Ko Lai Chak (kiin.: 高禮澤; Jyutping: Gou1 Lai5-zak6; s. 10. toukokuuta 1976) on hongkongilainen pöytätennispelaaja. Hän voitti Li Chingin kanssa kultaa Ateenan kesäolympialaisissa 2004 miesten nelinpelissä häviten Kiinan Chen Qille ja Ma Linille. Vuoden 2006 Aasian kisoissa Dohassa hän voitti Lin kanssa kultaa miesten nelinpelissä sekä pronssia joukkuekisassa.
Ko Lipe

Ko Lipe
Lipe on Thaimaan länsipuolella ja Phuketin eteläpuolella sijaitseva saari, joka muodostuu kahdesta pääkukkulasta, joiden välissä on asutusta ja majoitusyrityksiä. Saaren asutus tuhoutui lähes täysin Thaimaan rannikolle iskeneessä tsunamissa 26. joulukuuta 2004.
Ko Phi

Ko Phi
| --- | --- |
Sijainti:  Trat Thaimaa
Suojelualue:  Mu Ko Changin kansallispuisto (en) 
muokkaa - muokkaa wikitekstiä - muokkaa Wikidataa
Ko Phi pieni asumaton saari Ko Mak -saaren lähellä, Tratin provinssissa, Thaimaassa. Saarelle voi meloa merikajakilla Ko Mak -saarelta. Ko Phi -saarella on kehuttuja snorklauspaikkoja.
Vince Foster

Vince Foster
Vincent Walker "Vince" Foster Jr. (15. tammikuuta 1945 Hope, Arkansas – 20. heinäkuuta 1993 Fairfaxin piirikunta, Virginia)  oli yhdysvaltalainen lakimies ja presidentti Valkoisen talon varalakineuvonantaja (Deputy White House Counsel) Bill Clintonin hallinnossa.
Ennen Valkoisessa talossa työskentelyä Foster oli osakkaana Rose-nimisessä lakimiestoimistossa Arkansasin Little Rockissa. Hänet valittiin Bill Clintonin varaneuvonantajaksi alkuvuodesta 1993. Varaneuvonantaja hän hoiti erilaisia lakiasioita ja osallistui muun muassa uuden korkeimman oikeuden tuomarin valintaprosessiin. Neuvonantajana toimiessaan Foster valitti läheisilleen kärsivänsä voimakkaasta stressistä ja hän sairastui ilmeisesti masennukseen. 20. heinäkuuta 1993 Foster ampui itsensä virginialaisessa puistossa.
Fosterin kuolemaa tutkittiin tarkasti ja ainakin Yhdysvaltain puistopoliisi, Valkoinen talo, kongressi ja riippumaton selvitysmies tekivät tapahtumista omat tutkimuksensa. Kaikkien tutkimusten lopputulos oli, että Foster surmasi itsensä. Tästä huolimatta varsinkin Clintonien poliittiset vastustajat ovat levittäneet salaliittoteoriaa, jonka mukaan Fosterilla olisi ollut jotakin salaista tietoa Whitewater-skandaalista ja että hänet olisi sen vuoksi surmattu. Muun muassa Jerry Falwell,  Donald Trump ja tämän poika Donald Trump Jr. ovat jatkaneet tämän salaliittoteorian levittämistä.
Wang Shangyuan

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2. kesäkuuta 1993 (ikä 31)
Syntymäpaikka: Zhengzhou, Henan, Kiina
Pelipaikka: hyökkäävä keskikenttä
Pituus: 185 cm
Seura
Seura:  Guangzhou Evergrande
Pelinumero: 4
Junioriseurat
:  Tianjin Locomotive
2006–2011:  Beijing Sangao
Seurat
| Vuodet | Seura | O | (M) |
| 2012 |  Beijing Sangao | 21 | (10) |
| 2013–2015 |  Club Brugge | 7 | (1) |
| 2015– |  Guangzhou Evergrande | 2 | (0) |
 Seurajoukkueuran tilastot kattavat vain kansalliset sarjat, päivitetty 7. huhtikuuta 2015.
Wang Shangyuan (s. 2. kesäkuuta 1993 Zhengzhou) on kiinalainen jalkapalloilija, pelipaikaltaan hyökkäävä keskikenttäpelaaja. Hän edustaa Kiinan Superliigassa pelaavaa Guangzhou Evergrandea.
Wang pelasi vuosina 2013–2015 Belgiassa Club Bruggen joukkueessa.
Vladimir Myškin

| Mitalit | Mitalit | Mitalit |  |
| --- | --- | --- | --- |
|  Vladimir Myškin |  Vladimir Myškin |  Vladimir Myškin |  |
Maa:  Neuvostoliitto
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sarajevo 1984 | jääkiekko |  |
|  Hopeaa | Lake Placid 1980 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Neuvostoliitto 1979 | jääkiekko |  |
|  Kultaa | Ruotsi 1981 | jääkiekko |  |
|  Kultaa | Suomi 1982 | jääkiekko |  |
|  Kultaa | Länsi-Saksa 1983 | jääkiekko |  |
|  Kultaa | Ruotsi 1989 | jääkiekko |  |
|  Kultaa | Sveitsi 1990 | jääkiekko |  |
|  Pronssia | Tšekkoslovakia 1985 | jääkiekko |  |
|  Pronssia | Suomi 1991 | jääkiekko |  |
Vladimir Myškin (ven. Владимир Семенович Мышкин, s. 19. kesäkuuta 1955 Kirovo-Tšepetsk, Venäjän SFNT, Neuvostoliitto) on entinen venäläinen jääkiekkomaalivahti.
Myškin toimi 1970- ja 1980-luvuilla Vladislav Tretjakin varamaalivahtina Neuvostoliiton maajoukkueessa. Hän oli kuitenkin maalivahtina Neuvostoliiton voittaessa NHL:n tähdistöjoukkueen Challenge Cupissa 1979. 1980 talviolympialaisten ratkaisevassa ottelussa Yhdysvaltoja vastaan Myškin vaihdettiin kentälle Tretjakin päästettyä kaksi maalia. Kolmannessa erässä hän kuitenkin päästi molemmat maalia kohti ammutut laukaukset ja Yhdysvallat voitti ottelun ja lopulta olympiakultaa. Neuvostoliitto sai turnauksessa hopeaa. Myškin oli myös 1984 olympiavoiton ottaneessa joukkueessa. Myškin on kuusinkertainen Maailman ja Euroopan mestari 1979, 1981-83, 1989,1990. Myškin voitti Canadacupin Neuvostoliiton maajoukkueessa 1981.
Seuraurallaan Myškin edusti 1978–1980 Krylja Sovetovia ja 1980–1990 Moskovan Dynamoa. Viimeisen kautensa 1990–1991 hän pelasi Rauman Lukon paidassa.
Pelaajauransa jälkeen hän toimi maalivahtivalmentajana Dynamo Moskovassa, HC Davosissa, EV Zugissa, ZSKA Moskovassa, Vitjatz Chekhovissa sekä Venäjän nuorisomaajoukkueissa aina vuoteen 2014 asti.
Aiheesta muualla

Vladimir Myškin The Internet Hockey Databasessa (englanniksi)
Myškin people.ru -sivustolla
Wang Shuang

Wang Shuang
Wang Shuang (s. 23. tammikuuta 1995) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 99 maaottelua ja tehnyt niissä 26 maalia. Hän oli mukana vuosien 2015 ja 2019 MM-kilpailuissa. Jälkimmäisissä hän pelasi Kiinan kaikissa neljässä ottelussa avauskokoonpanossa. Vuonna 2018 hänet valittiin Aasian parhaaksi naispelaajaksi.
Wang siirtyi vuonna 2018 Ranskaan Paris-Saint-Germainin joukkueeseen.
Valeuutinen

Disinformaatio
Huhu
Misinformaatio
Propaganda
Uutisankka
Valeuutinen
Vihapuhe
Valeuutinen on harhautustarkoituksessa tehty teksti tai viesti, joka matkii ulkoisesti journalismia, mutta ei ole sitä. Valeuutinen on eräs huijauksen laji tai tahallaan levitettyä väärää tietoa, jota välitetään perinteisten viestinten tai sosiaalisen median kautta.
Valeuutisen tarkoituksena on harhautus taloudellisen tai poliittisen hyödyn saavuttamiseksi. Katseenvangitsijana käytetään usein otsikoita tai täysin tekaistuja uutisjuttuja, jotta saataisiin enemmän lukijoita ja lisättäisiin uutisen jakamista. Valeuutisten tuottajilla on yksityiskohtaiset kuvaukset palveluistaan ja selkeät listahinnat. Erään valeuutiskampanjan hinta on noin 360 000 euroa.
Valeuutisten leviäminen on yhdistetty mainostulojen helppoon saatavuuteen, kasvaneeseen poliittiseen kaksinapaisuuteen ja sosiaalisen median, erityisesti Facebookin, uutissyötteen käytön laajuuteen.
Valeuutinen-sanan merkitys on muuttunut. Esimerkiksi Yhdysvaltain presidentti Donald Trump on viljellyt valeuutisten käsitettä ahkerasti. Hänen on arvioitu tarkoittavan valeuutisilla niin sanotun perinteisen median uutisia, jotka Trumpin mielestä kohtelevat häntä epäreilusti tai joista hän ei muutoin pidä.
Journalismin tutkija Katja Valaskiven mukaan valeuutinen voi tarkoittaa nykyisin ihmisille huonosti tehtyä journalismia tai juttua, joka ei vastaa heidän omaa käsitystään asioista.